wannaphong/clean_thaiwikipedia huggingface dataset:
# วีเคแอล
VKL  (วีเคแอล) หรือชื่อจริง เพทาย วงษ์คำเหลา (ชื่อเล่น มิกซ์) เกิดเมื่อวันที่ 18 มิถุนายน พ.ศ. 2538 เป็นแร็ปเปอร์, นักแสดง, นักร้อง, โปรดิวเซอร์เพลง, นักแต่งเพลงชาวไทย จังหวัดยโสธร เป็นลูกชายคนเล็กของตลกชื่อดัง หม่ำ จ๊กมก

 ประวัติ 
มิกซ์เกิดเมื่อวันที่ 18 มิถุนายน พ.ศ. 2538 ได้ก้าวเข้าสู่วงการบันเทิงตั้งแต่เด็ก โดยเริ่มจากการร่วมแสดงในรายการชิงร้อยชิงล้าน ชะชะช่า นอกจากนี้เคยมีผลงานภาพยนตร์ อาทิ บอดี้การ์ดหน้าเหลี่ยม , 5 หัวใจฮีโร่มิกซ์ เพทาย วงษ์คำเหลา สร้างสีสันความฮา ปล่อยมุขตลกหน้าตายไม่ทิ้งลาย พ่อหม่ำ ก่อนจะมารับบท คำผาน ลูกชายกำนันแหยมในภาพยนตร์เรื่อง แหยมยโสธร 2 และ แหยมยโสธร 3 "มิกซ์ เพทาย" ชอบใจบท "คำผาน" ได้ออกไอเดียช่วย "พ่อหม่ำ" ใน “แหยม 3”

จบการศึกษาระดับปริญญาตรี คณะนิเทศศาสตร์ วิทยาลัยนานาชาติ มหาวิทยาลัยกรุงเทพมิกซ์ ลูกหม่ำ รับปริญญา ยกบ้านร่วมแสดงความยินดีพร้อมหน้า ประสบความสำเร็จอีกหนึ่งขั้น "มิกซ์ เพทาย" ลูกหม่ำ จ๊กมก รับปริญญา ม.กรุงเทพ และจบจาก International School of The Regent สาขาภาพยนตร์ ที่ เครือรัฐออสเตรเลีย

มิกซ์สนใจงานดนตรีในช่วงที่เรียนต่อต่างประเทศ ทำให้เริ่มก้าวเข้าสู่วงการแร็ปเปอร์โดยมีโจอี้ บอยเป็นไอดอลในการทำเพลง โดยรูปแบบการทำเพลงจะเน้นทาง แทร็ป (Trap) เป็นหลัก ประกอบกับเนื้อเพลงและดนตรีมีดนตรีพื้นบ้านของภาคอีสานด้วยซึ่งเพลงเปิดตัวนั่นก็คือ แมนแล้วบ่ และได้ร่วมการแข่งขันในรายการประกวดแร็ปเปอร์ชื่อ แร็ปอิสนาว จนประสบผลสำเร็จและเป็นที่รู้จัก นอกจากนี้ยังเปิดบริษัท Sweed Dreamz Records เป็นบริษัททำเพลงของตัวเองและเป็นโปรดิวเซอร์เลิกเรียกกูว่าลูกหม่ำ ขอให้จดจำกูในฐานะ VKL แร็ปเปอร์ผู้บุกเบิก Esan trap

 ผลงาน 
ผลงานเพลง
 ซิงเกิล 
ปี 2560
 แมนแล้วบ่ (feat. ฟักกลิ้งฮีโร่)
 ยโส
 Hi$o
 Wayne (feat. Young)
 Fuck Around (feat. Way-G)
ปี 2561
 ฟังกันแหน่
 Can I
 Pretty Boy
 #Glaiter
ปี 2562
 Soft
 ไกลโพ้น
ปี 2563
 All Check
 ซุบซิบ
 ฆ่าเบิดไม่ถึงเดือนจัดให้สอง! “VKL” กับเพลงใหม่กลิ่นอายบ้านเกิด “ฆ่าเบิด” และ “Khao Niew”
 Khao Niew

 EP 
 นาค (Naga)
 Over Control
 อัลบั้ม 
 VONG VISION“VKL” กับวิสัยทัศน์แห่งตระกูลวงษ์คำเหลา และการเทหมดหน้าตักในอัลบั้ม “Vong Vision” (2019)
 VONG ONLY (2021)

 ผลงานรับเชิญ  
 เซาเว่า - Beem Loei (2560)
 เอากันไหม - B.DAY of Three One Six (2562)
 ยาว (สู้ติละ) (เพลงประกอบโฆษณา มิซูมิชิ ไทรตัน) - ฟักกลิ้งฮีโร่ Ft. VKL & JJAZZSPER (2562)
 อินทรี - Sweed Gangz (VKL, BT, Trip J, Callmeyoung) (2562)
 เวลานอน - Sweed Gangz (VKL, BT, Trip J, Callmeyoung, Beam Loei) (2562)
 Humberler Boy - Maxkk (2562)
 Different - Sweed Gangz (VKL, Callmeyoung)  (2562)
 อคติ - Sweed Gangz (VKL, BT, Trip J, Callmeyoung, Nukiepee)  (2562)
 BANGx2 - Sweed Gangz (VKL, BT, Trip J, Callmeyoung, Nukiepee, Moneykidz, Sigerz Rook) (2562)
 คนหน้าหัก (เพลงประกอบภาพยนตร์ บอดี้การ์ดหน้าหัก) - หม่ำ จ๊กมก Ft. VKL และ ฝ้าย เมฆะ (2562)

 ภาพยนตร์ 
 บอดี้การ์ดหน้าเหลี่ยม
 5 หัวใจฮีโร่ รับบทเป็น ป๋อง
 วาไรตี้ ผีฉลุย
 แหยมยโสธร 2 รับบทเป็น คำผาน
 แหยมยโสธร 3 รับบทเป็น คำผาน
 ส่ม ภัค เสี่ยน รับบทเป็น พระมิกซ์
 ขุนบันลือ รับบทเป็น ผาน
 เมอร์เด้อเหรอ ฆาตกรรมอิหยังวะ รับบทเป็น สารวัตรณวัฒน์ (วัยหนุ่ม)
 หลวงพี่เท่ง Comeback

 รายการโทรทัศน์ 
 ชิงร้อยชิงล้าน ชะช่ะช่า
 เวทีทอง
 The Rapper

 โฆษณา 
 เมล็ดทานตะวันตรา ชาช่า
# สายแฟร์เมาต์
สายแฟร์เมาต์ เป็นเส้นทางของรถไฟชานเมืองอ่าวแมสซาชูเซตส์ ที่วิ่งจากสถานี "เซาท์" ไปยังสถานี "รีดวิลล์" ปัจจุบันเปิดใช้งาน 8 สถานี ยกเลิก 8 สถานี กำลังก่อสร้าง 1 สถานี เชื่อมต่อกับสายกรีนบัช, สายโอลด์โคโลนี, สายโพรวิเดนซ์/สตาฟตัน, สายนีดแฮม, สายแฟรงกลิน, สายฟรามิงแฮม/วอร์เซสเตอร์, รถไฟใต้ดินอ่าวแมสซาชูเซตส์ สายสีแดง และรถโดยสารประจำทางด่วนพิเศษอ่าวแมสซาชูเซตส์ สายสีเงิน

 รายชื่อสถานี 
ไมล์ที่สถานีเปิดให้บริการจุดเชื่อมต่อ/หมายเหตุภาพ0.0 เซาท์1899รถไฟทางไกลของแอ็มแทร็กสายกรีนบัช, สายโอลด์โคโลนี, สายโพรวิเดนซ์/สตาฟตัน, สายนีดแฮม, สายแฟรงกลิน, สายฟรามิงแฮม/วอร์เซสเตอร์รถไฟใต้ดินอ่าวแมสซาชูเซตส์ สายสีแดง และรถโดยสารประจำทางด่วนพิเศษอ่าวแมสซาชูเซตส์ สายสีเงิน 190px1.95 นิวมาร์เก็ต 1 กรกฎาคม ค.ศ. 2013  190px2.4 อัปแฮมส์คอร์นเนอร์ 3 พฤศจิกายน ค.ศ. 1979 ชื่อเดิมคือ ดัดเลย์สตรีท 190px3.75 โฟร์คอร์นเนอร์/เจนีวา 1 กรกฎาคม ค.ศ. 2013 190px4.5 ทัลบอตสตรีท 12 พฤศจิกายน ค.ศ. 2012 190px5.3 มอร์ตันสตรีท 3 พฤศจิกายน ค.ศ. 1979 ชื่อเดิมคือ ฟอเรสต์อีฟนู 190px7.9 แฟร์เมาต์ 3 พฤศจิกายน ค.ศ. 1979 190px9.2 รีดวิลล์ สายแฟรงกลิน, สายโพรวิเดนซ์/สตาฟตัน 190px
# จักรพรรดิอันโตกุ
จักรพรรดิอันโตกุ (22 ธันวาคม ค.ศ. 1178 – 25 เมษายน ค.ศ. 1185) เป็นจักรพรรดิญี่ปุ่นองค์ที่ 81 ตามลำดับการสืบราชบัลลังก์แบบดั้งเดิม พระองค์ครองราชย์ใน ค.ศ. 1180 ถึง 1185Titsingh, Isaac. (1834). Annales des empereurs du Japon, pp. 200–207; Brown, Delmer et al. (1979). Gukanshō, pp. 333–334; Varley, H. Paul. (1980). Jinnō Shōtōki. pp. 214–215. การสวรรคตของพระองค์ถือเป็นจุดสิ้นสุดของยุคเฮอังและเป็นจุดเริ่มต้นของยุคคามากูระ

 พระราชประวัติ 
จักรพรรดิอันโตะกุประสูติเมื่อ ค.ศ. 1178 เป็นพระราชโอรสในจักรพรรดิทะกะกุระที่ประสูติแต่ไทระ โนะ โทะกุโกะ ธิดาคนที่ 2 ของไทระ โนะ คิโยะโมะริ อัครมหาเสนาบดี ผู้ทรงอำนาจและอิทธิพลในปลายยุคเฮอัง และเป็นพระเชษฐาต่างพระราชมารดากับ จักรพรรดิโกะ-โทะบะ 

จักรพรรดิอันโตะกุขึ้นครองราชย์เมื่อ ค.ศ. 1180 เนื่องจากการสละราชบัลลังก์ของจักรพรรดิทากากูระพระราชบิดาที่ถูกคิโยโมริผู้เป็นพระอัยกา (ตา) บังคับให้สละราชบัลลังก์ให้กับพระองค์

ในช่วงปลายรัชกาลเจ้าชายโมชิฮิโตะพระปิตุลา (ลุง) ได้ส่งจดหมายไปเชิญคนจากตระกูลมินะโมะโตะ ให้มาโค่นล้ม ตระกูลไทระ ซึ่งทั้งสองตระกูลก็ทำสงคราม ที่เรียกว่าสงครามเก็มเป จนในที่สุดตระกูลมินาโมะ โตะก็เป็นฝ่ายได้ชัยชนะตระกูลไทระจึงได้แล่นเรือหนีออกทะเล แต่ตระกูลมินาโมโตะก็ตามมาทันไทระ โนะ มุเนะโมะริ ผู้นำตระกูลจึงได้อุ้มจักรพรรดิอันโตกุกระโดดลงทะเลจมน้ำสวรรคตพร้อมกับสมาชิกของตระกูลไทระคนอื่นๆทำให้ตระกูลไทระหมดอำนาจลงในที่สุด

ศักราชในรัชสมัยอันโตกุ
ศักราชในรัชสมัยของอันโตกุมีดังนี้Titsingh, pp. 200–207; Brown, pp. 333–334.
 จิโช  (1177–1181)
 โยวะ  (1181–1182)
 จูเอ       (1182–1184)
 เก็นเรียกุ   (1184–1185)
 บุนจิ      (1185–1190)

พงศาวลี
# การแปลงพันธุ์ (พันธุศาสตร์)
ในอณูชีววิทยา การแปลงพันธุ์  คือการเปลี่ยนแปลงทางพันธุกรรมของเซลล์ที่ได้จากการรับเอาสารพันธุกรรม (DNA) จากภายนอก เข้ามาเป็นส่วนหนึ่งของพันธุกรรมของเซลล์ และมีการแสดงออกของพันธุกรรมนั้น

การแปลงพันธุ์นี้เป็นกระบวนการอย่างหนึ่งในจำนวนสามกระบวนการที่ทำให้เกิดการถ่ายทอดยีนในแนวราบ ซึ่งหมายถึงการส่งผ่านสารพันธุกรรมจากแบคทีเรียตัวหนึ่งไปยังอีกตัวหนึ่ง
# การแสดงออกของยีน
การแสดงออกของยีนคือกระบวนการที่ข้อมูลในยีนถูกใช้ในการสังเคราะห์ผลผลิตของยีนที่ทำงานได้ ซึ่งส่วนใหญ่เป็นโปรตีน แต่บางยีน เช่น rRNA tRNA หรือ snRNA มีผลผลิตเป็น RNA ซึ่งมีบทบาททำงานได้เช่นกัน กระบวนการที่ใช้ในการแสดงออกของยีนเกิดขึ้นในสิ่งมีชีวิตทุกชนิด ทั้งยูคาริโอต (รวมถึงสิ่งมีชีวิตหลายเซลล์ด้วย) โปรคาริโอต (แบคทีเรียและอาร์เคีย) และอาจนับรวมถึงไวรัสด้วย กระบวนการนี้ทำให้เกิดกลไกที่เกิดจากโมเลกุลขนาดใหญ่ และทำให้เกิดชีวิต กระบวนการที่เซลล์ใช้ในการทำให้เกิดการแสดงออกของยีนมีหลายขั้นตอน เช่น การถอดรหัส การตัดแบ่ง RNA การแปลรหัส และการดัดแปลงโปรตีนหลังการแปลรหัส
# Non-coding RNA
non-coding RNA (ncRNA) หรือ RNA ที่ไม่มีการแปลรหัส เป็นส่วนหนึ่งของโมเลกุล RNA ที่จะไม่ถูกแปลเป็นโปรตีน DNA ที่เป็นต้นแบบของ RNA ชนิดนี้ มักถูกเรียกว่า "ยีน RNA" ซึ่ง non-coding RNA นี้ มีหลายชนิด ชนิดที่พบมากที่สุดและอาจถือได้ว่าสำคัญที่สุดคือ tranfer RNA (tRNA) และ ribosomal RNA (rRNA) นอกจากนี้ยังรวมถึง RNA ขนาดเล็กอื่นๆ อีกมาก เช่น microRNA, siRNA, piRNA, snoRNA, snRNA, exRNAs, scaRNAs และ ncRNA ขนาดยาว อื่นๆ เช่น Xist และ HOTAIR

ยังไม่เป็นที่ทราบแน่ชัดว่ามนุษย์มี non-coding RNA กี่ชนิดกันแน่ แต่ข้อมูลจากการศึกษาวิจัยทางทรานสคริปโตมและชีวสารสนเทศบ่งชี้ว่าอาจจะมีหลายพันชนิด ncRNA ชนิดใหม่ๆ ที่ถูกค้นพบหลายชนิดยังไม่ทราบหน้าที่แน่ชัด นอกจากนี้ยังมีโอกาสเป็นไปได้ว่า ncRNA เหล่านี้จำนวนมากอาจจะไม่มีหน้าที่ใดๆ (บางครั้งอาจถูกเรียกว่า RNA ขยะ) โดยอาจจะเป็นผลผลิตจากการถอดรหัสที่ผิดพลาด
อ้างอิง

แหล่งข้อมูลอื่น

 Comprehensive database of mammalian ncRNAs 
 The Rfam Database  — a curated list of hundreds of families of related ncRNAs
 NONCODE.org — a free database of all kinds of noncoding RNAs (except tRNAs and rRNAs)
RNAcon Prediction and classification of ncRNA BMC Genomics 2014, 15:127
 ENCODE threads explorer  Non-coding RNA characterization.  Nature (journal)
 The Non-coding RNA Databases Resource (NRDR) — a curated source of data related to over non-coding RNA  databases available over the internet
# สายฟิตช์เบิร์ก
สายฟิตช์เบิร์ก เป็นเส้นทางรถไฟชานเมืองของการคมนาคมอ่าวแมสซาชูเซตส์ ระยะทางประมาณ 50 ไมล์ ยาวที่สุดเป็นอันดับที่ 2 ของระบบ ผู้โดยสาร 10,000 คนต่อวัน เชื่อมต่อกับ สายสีแดง, สายสีส้ม, สายสีเขียว, รถโดยสารประจำทาง และรถไฟทางไกล แอ็มแทร็ก

 รายชื่อสถานี 
ไมล์เมืองสถานีเปิดให้บริการจุดเชื่อมต่อ/หมายเหตุภาพ0.0บอสตัน นอร์ท184318981995รถไฟใต้ดินอ่าวแมตซาชูเซตส์ สายสีส้ม, รถไฟใต้ดินอ่าวแมตซาชูเซตส์ สายสีเขียว, รถโดยสารประจำทาง สาย 4สายโลเวล, สายฮาเวอร์ฮิล/เรดดิง, สายนิวเบอรีพอร์ต/ร็อกพอร์ตรถไฟทางไกล แอ็มแทร็ก 190px0.7โซเมอร์วิลล์ศูนย์ซ่อมบำรุง ชุมทางแยก สายโลเวล, สายฮาเวอร์ฮิล/เรดดิง, สายนิวเบอรีพอร์ต/ร็อกพอร์ต 190px3.37เคมบริดจ์ พอร์ตเตอร์สแควร์1843รถไฟใต้ดินอ่าวแมตซาชูเซตส์ สายสีแดง, รถโดยสารประจำทาง สาย 77, 77A, 83, 96 190px4.28ชุมทางเวสต์เคมบริดจ์ ชุมทางแยก สายวอเตอร์ทาวน์ (ร้าง)4.53บริกยาร์ดส์ (เฟนส์) ปัจจุบันปิดทำการ 5.35 ชุมทางร่วม ฟิตช์เบิร์กคัตออฟ (ร้าง) 6.43เบลมอนต์เบลมอนต์เซ็นเตอร์ รถโดยสารประจำทางสาย 74/75 190px7.39เวฟเวอร์เลย์ 190px8.31วัลทัมเคลมาติสบรูก ปัจจุบันปิดทำการ 9.26 บีฟเวอร์บรูก ปัจจุบันปิดทำการ  ชุมทางร่วม สายวอเตอร์ทาวน์ ร้าง 9.86 วัลทัม รถโดยสารประจำทางสาย 70, 70A, 505, 553, 554, 556, 558 190px10.55 ริเวอร์วิว ปัจจุบันปิดทำการ 11.49 บรันดีส์/โรเบิร์ตส์ ชื่อเดิมคือ "โรเบิร์ตส์" 190px13.16เวสตันเคนดัลกรีน 190px13.72ฮัสติงส์ รถไฟจอดบางขบวน 190px14.71ซิลเวอร์ฮิล รถไฟจอดบางขบวน 190px16.66ลินคอล์นลินคอล์น ชื่อเดิมคือ "เซาท์ลินคอล์น" 190px20.05คองคอร์ดคองคอร์ด 190px21.89 โรงรถจักรคองคอร์ดตะวันตก 190px25.06แอ็คตันเซาท์แอ็คตัน คล็อกทาวเวอร์ซัตเทิล 190px26.77เวสต์แอ็คตัน ปัจจุบันปิดทำการ 30.16ลิตเติลตัน ลิตเติลตัน/รูต 49513 มกราคม ค.ศ. 19803 มิถุนายน ค.ศ. 2013ทดแทนสถานีเก่าลิตเติลตัน 190px31.47ลิตเติลตันปัจจุบันปิดทำการ 33.72เอเยอร์วิลโลวส์ปัจจุบันปิดทำการ 36.07เอเยอร์ปิดให้บริการชั่วคราวมาแล้ว 2 ครั้ง 190px39.43เชอร์ลีเชอร์ลี 190px45.34ลีโอมินสเตอร์ นอร์ทลีโอมินสเตอร์ 190px49.55ฟิตช์เบิร์ก ฟิตช์เบิร์ก 5 มีนาคม ค.ศ. 184513 มกราคม ค.ศ. 1980 รถโดยสารประจำทาง 190px วาชูเซตต์ ค.ศ. 2014 กำลังก่อสร้าง 190pxการ์ดเนอร์การ์ดเนอร์ 13 มกราคม ค.ศ. 1980 ปิดทำการ 190px
# วันสมโภชนักบุญทั้งหลาย
วันสมโภชนักบุญทั้งหลาย  เป็นวันสมโภชในศาสนาคริสต์ ที่จัดขึ้นเพื่อแสดงความเคารพและระลึกถึงนักบุญทั้งหลายที่สถิตอยู่บนสวรรค์

 ความเชื่อ 
คริสต์ศาสนิกชนเชื่อว่าผู้ที่ได้รับการชำระให้บริสุทธิ์แล้วจะได้เกิดบนสวรรค์ บุคคลเหล่านี้จึงถือเป็น "ผู้ศักดิ์สิทธิ์" หรือ "นักบุญ" ซึ่งได้เอาชนะความชั่วร้ายต่าง ๆ บนโลกแล้ว แต่คริสตชนบนโลกยังต้องต่อสู้กับความชั่วร้ายต่อไป จึงควรยึดถือนักบุญเหล่านั้นเป็นแบบอย่างในการดำเนินชีวิต ฝ่ายนักบุญบนสวรรค์ก็มีหน้าที่สำคัญคือการอ้อนวอนขอพรต่อพระเป็นเจ้าเพื่อคริสตชนบนโลก ให้สามารถต่อสู้และเอาชนะความชั่วร้ายได้ 

นอกจากผู้ที่ได้รับการประกาศเป็นนักบุญอย่างเป็นทางการจากคริสตจักรแล้ว ยังมีผู้ศักดิ์สิทธิ์อีกหลายท่านที่ไม่เป็นที่รู้จัก แต่ได้รับความรอดและสถิตบนสวรรค์ร่วมกับพระเป็นเจ้า การสมโภชนักบุญทั้งหลายจึงเป็นการฉลองเพื่อระลึกถึงความสำคัญของนักบุญทั้งหมดพร้อมกัน

 ประวัติ 
ในศาสนาคริสต์ตะวันออกเริ่มมีการฉลองมรณสักขีทั้งหลายมาตั้งแต่คริสต์ศตวรรษที่ 4 ต่อมาจักรพรรดิโฟคาสแห่งจักรวรรดิไบแซนไทน์ ได้ถวายวิหารแพนธีอันแด่สมเด็จพระสันตะปาปาบอนิเฟซที่ 4 พระองค์จึงอภิเษกวิหารให้เป็นโบสถ์คริสต์อุทิศแด่พระนางมารีย์พรหมจารีและมรณสักขีทั้งหลายเมื่อวันที่ 13 พฤศจิกายน ค.ศ. 609

สมเด็จพระสันตะปาปาเกรกอรีที่ 3 โปรดให้สร้างโบสถ์น้อยขึ้นในมหาวิหารนักบุญเปโตรเพื่ออุทิศแด่นักบุญทั้งหลาย และกำหนดวันฉลองนักบุญทั้งหลายในวันที่ 1 พฤศจิกายนของทุกปี การฉลองนี้ได้แพร่หลายไปทั่วคริสตจักรในสมณสมัยสมเด็จพระสันตะปาปาเกรกอรีที่ 4
# พันธุศาสตร์ประชากร
พันธุศาสตร์ประชากรคือการศึกษาเกี่ยวกับการกระจายและการเปลี่ยนแปลงของความถี่ของอัลลีลในประชากร ภายใต้ผลของกระบวนการทางวิวัฒนาการทั้ง 4 กระบวนการ ได้แก่ การคัดเลือกโดยธรรมชาติ ความไม่แน่นอนทางพันธุกรรม การกลายพันธุ์ และ การถ่ายเทเคลื่อนย้ายยีน
# การคัดเลือกพันธุ์
การคัดเลือกพันธุ์ หรือ การคัดเลือกโดยมนุษย์ คือกระบวนการที่มนุษย์ผสมพันธุ์สัตว์และพืชเพื่อให้ได้ลักษณะที่ต้องการ ส่วนใหญ่เป็นสัตว์เลี้ยง และมักทำโดยผู้เชี่ยวชาญด้านการผสมพันธุ์สัตว์

ชาร์ลส์ ดาร์วิน กล่าวไว้ใน Origin of Species ว่าการคัดเลือกพันธุ์สามารถทำให้เกิดการเปลี่ยนแปลงได้จริงเมื่อเวลาผ่านไป เป็นข้อมูลสนับสนุนให้ดาร์วินเสนอทฤษฎีการคัดเลือกโดยธรรมชาติขึ้นมาได้

การคัดเลือกพันธุ์อาจเกิดขึ้นโดยไม่ได้ตั้งใจได้ เช่น จากการเพาะปลูก ซึ่งอาจให้ผลผลิตบางสายพันธุ์อยู่รอดได้มากกว่าโดยบังเอิญ เช่น ขนาดเมล็ดข้าวอาจถูกคัดเลือกโดยไม่ตั้งใจจากขนาดร่องดินที่เกิดจากการไถนา เป็นต้น
# พรรคไดเวียด
พรรคไดเวียดหรือพรรคชาตินิยมแห่งเวียดนามใหญ่ (Nationalist Party of Greater Vietnam; ภาษาเวียดนาม: Đại Việt Quốc dân đảng หรือ Đại Việt) เป็นพรรคการเมืองที่เน้นชาตินิยมและต่อต้านคอมมิวนิสต์ที่มีกิจกรรมในเวียดนามเมื่อพุทธศตวรรษที่ 25 พรรคนี้ยังคงมีกิจกรรมอยู่นอกเวียดนาม โดยมีเป้าหมายเพื่อให้ประเทศเป็นประชาธิปไตยแบบหลายพรรคhttp://daivietquocdandang.net/

พรรคนี้ก่อตั้งโดยเจื่อง ตื๋อ อัญ หรือที่รู้จักกันในชื่อ อัญ ก๋า เฟือง (พี่ชายใหญ่เฟือง) สมาชิกเริ่มต้นของพรรคมีหลากหลาย เช่น ดร. ฟัน ฮวี กวต และ ดร. เหงียน ตอน ฮวานNguyễn Tôn Hoàn, former South Vietnam deputy premier, p. 84  ในสมัยที่เป็นอาณานิคมของฝรั่งเศส ไดเวียดได้จัดให้มีการต่อสู้ทางทหารเพื่อเอกราช สมาชิกไดเวียดบางคนได้รับการฝึกอบรมจากก๊กมินตั๋งในยูนนานก่อนจะมีการปฏิวัติโดยพรรคคอมมิวนิสต์ในจีน กลุ่มนี้เป็นกลุ่มที่นิยมญี่ปุ่นในสมัยสงครามโลกครั้งที่ 2 เมื่อญี่ปุ่นเข้ามายึดครองอินโดจีน หลังจากการแบ่งแยกเวียดนามใน พ.ศ. 2497 กลุ่มไดเวียดถูกคว่ำบาตรในเวียดนามเหนือ แต่ยังมีกิจกรรมต่อไปในเวียดนามใต้ โดยเป็นกลุ่มต่อต้านประธานาธิบดีโง ดิ่ญ เสี่ยม และมีส่วนในการปฏิวัติล้มล้างรัฐบาลของเสี่ยมโดยกองทัพสาธารณรัฐเวียดนาม
อ้างอิง

แหล่งข้อมูลอื่น
Nationalist Party of Greater Vietnam
หมวดหมู่:ขบวนการทางการเมืองในประเทศเวียดนาม
หมวดหมู่:ขบวนการต่อต้านคอมมิวนิสต์
หมวดหมู่:ขบวนการต่อต้านฝรั่งเศส
# ท่าอากาศยานนานาชาติเวลานา
ท่าอากาศยานนานาชาติเวลานา   หรือมักเรียกว่า ท่าอากาศยานนานาชาติมาเล เป็นท่าอากาศยานหลัก ของ  ประเทศมัลดีฟส์ ตั้งอยู่บน เกาะฮุลฮูเลล ทางตอนเหนือของ อะทอลล์มาเล, ใกล้กับเมืองหลวง กรุงมาเล. 

ประวัติ
thumb|The airport shown at the right and the island of Male to the lower left.
thumb|Mega Maldives 8Q-MEG and 8Q-MEH at INIA's Apron
ท่าอากาศยานนานาชาติเวลานาเริ่มเปิดดำเนินการเมื่อ 12 เมษายน พ.ศ. 2509. ภายใต้การดำเนินงานของ บริษัท Maldives Airports Company Limited (MACL),โดยรัฐบาลมัลดีฟส์  แต่เดิมรู้จักกันในนามสนามบินฮุลฮูเลล แล้วจึงเปลี่ยนชื่อมาเป็นท่าอากาศยานนานาชาติมาเล เพื่อการรองรับอากาศยานจากต่างประเทศ และได้มีการปรับปรุงอาคารผู้โดยสารและทางวิ่ง ให้มีขนาดที่ใหญ่ขึ้น เพื่อรองรับผู้โดยสารมากให้ขึ้น จึงเปลี่ยนชื่อใหม่เป็น ท่าอากาศยานนานาชาติเวลานา ในปัจจุบัน,

ท่าอากาศยานนานาชาติเวลานา มีขนาดทางวิ่ง  3,200 เมตร หรือ 10498 ฟุต อยู่ที่ระดับความสูง 2 เมตรจากระดับน้ำทะเล ทิศทาง 18/36 สามารถรองรับเครื่องบินขนาดใหญ่สุด โบอิ้ง B747-400
# พรรคประชาชนปฏิวัติ (เวียดนาม)
พรรคประชาชนปฏิวัติ (People's Revolutionary Party) เป็นพรรคการเมืองในเวียดนามใต้ ก่อตั้งเมื่อ พ.ศ. 2505 เป็นผู้นำในการลุกฮือขึ้นของเวียดกง พรรคนี้ได้รวมเข้ากับพรรคแรงงานในเวียดนามเหนือกลายเป็นพรรคคอมมิวนิสต์เวียดนาม 

พรรคประชาชนปฏิวัติก่อตั้งเมื่อ 1 มกราคม พ.ศ. 2505 และได้ประกาศทางวิทยุฮานอยเมื่อ 18 มกราคม พ.ศ. 2505Honey, P. J.. North Vietnam's Workers' Party and South Vietnam's People's Revolutionary Party, published in Pacific Affairs, Vol. 35, No. 4, (Winter, 1962-1963), pp. 375-383Blood, Jake. The Tet Effect: Intelligence and the Public Perception of War. Routledge, 2005. p. 87-88 โดยมีวัตถุประสงค์เพื่อต่อต้านระบอบจักรวรรดินิยม ศักดินาและอาณานิคม พรรคนี้ไม่ได้ถือเป็นพรรคคอมมิวนิสต์ แต่ตามการประกาศทางวิทยุฮานอย พรรคนี้ถือเป็นตัวแทนลัทธิมาร์ก-เลนินในเวียดนามใต้ ผู้นำพรรคเป็นคณะกรรมการกลาง เวียดกงเป็นหน่วยงานทางทหารของพรรคนี้ ประธานพรรคคือโว ชิ กงPhoto Display of Viet Cong Leaders
# เมอร์เซเดส-เบนซ์ เอสแอลอาร์ แม็คลาเรน
เมอร์เซเดส-เบนซ์ เอสแอลอาร์ แม็คลาเรน  เป็นรถยนต์นั่งประเภทหรูหราสมรรถนะสูง เครื่องยนตร์กลางลำหน้า ขับเคลื่อนสองล้อท้าย (FMR) 2 ประตู 2 ที่นั่ง ผลิตขึ้นในปี ค.ศ. 2003 - 2010 โดยมีโรงงานอยู่ที่ พอร์ตสมัท ประเทศอังกฤษ เอสแอลอาร์ เป็นรถที่ได้ร่วมกันพัฒนาขึ้น ระหว่าง บริษัทเมอร์เซเดส-เบนซ์ และแม็คลาเรน บริษัทผลิตซูเปอร์คาร์ของอังกฤษ โดยบริษัท เมอร์เซเดส-เบนซ์ ครองหุ้นส่วน 40% ของแม็กคาเรน

"เอสแอลอาร์" ย่อมาจาก "Sport Leicht Rennsport" (สปอร์ต เบา แข่ง) เมอร์เซเดส-เบนซ์ ก็ได้ออกมาเปิดเผยว่า จะผลิตเอสแอลอาร์ จำนวน 3,500 คันภายใน 7 ปี หรือปีละ 500 คันเท่านั้นhttp://www.motoring.co.za/index.php?fArticleId=3115731

โฉมพิเศษของเอสแอลอาร์
thumb|250px|right|722 Edition ที่กรุงลอนดอน
722 Edition (2006)  
ใช้ชื่ออย่างเป็นทางการว่า Mercedes-Benz SLR McLaren 722 Edition โดยหมายเลข 722 เป็นการให้เกียรติแก่ เซอร์สเตอร์ลิง มอสส์ นักแข่งรถสูตรหนึ่งชื่อดังจากอังกฤษ โดยในขณะนั้นเขาขับ Mercedes-Benz 300 SLR และออกตัวในเวลา 7.22 น. พอดี จึงกลายเป็นที่มาของเลข 722 ใช้แม็กสีดำ ขนาด 19 นิ้ว 
 
722 Edition มีกำลังเครื่องขนาด 650 PS (480 kW; 640 hp) ที่ 6,500 rpm และ 820 N·m (600 lb·ft) ที่ 4,000 rpm สามารถทำความเร่ง 0-100 km/h (62 mph) ในเวลาเพียง 3.6 วินาที, 200 km/h (120 mph) ในเวลา 10.2 วินาที และ 300 km/h (190 mph) ในเวลา 27.6 วินาที, สามารถทำความเร็วสูงสุดได้ที่ 337 km/h (209 mph) ซึ่งเร็วกว่ารุ่นธรรมดา

Roadster (2007) 
จำหน่ายในเดือนพฤศจิกายน ปี ค.ศ. 2007 มาพร้อมกับเครื่องยนต์ V8 AMG ในสไตล์โรสเตอร์เปิดประทุน ส่วนความเร็วถือว่าลดลงเล็กน้อย โดยอัตราเร่ง 0-100 km/h ทำได้ที่ 3.8 วินาที และความเร็งสูงสุดที่ 334 km/h (208 mph)

Roadster 722 S (2009) 
กับรุ่นจำกัดจำนวน ที่จำหน่ายเพียง 150 คันเท่านั้น สามารถทำความเร็วสูงสุดได้ที่ 334 km/h (208 mph) และอัตราเร่ง 0-100 km/h ทำได้ที่ 3.6 วินาที โฉมนี้ได้จำหน่ายครั้งแรกในช่วง เดือนมกราคมปี ค.ศ. 2009
thumb|250px|right|Mercedes-Benz SLR Stirling Moss McLaren  
722 GT (2007) 
โฉมแต่ง สไตล์รถแข่ง ได้รับการออกแบบและผลิตโดย บริษัทสัญชาติอังกฤษ เรย์ มัลล็อก จำกัด (Ray Mallock Ltd.) 
 
Stirling Moss (2009) 
โฉมจำกัดจำนวนที่ 75 คันเท่านั้น นับเป็นโฉมที่แปลกตาที่สุดในบรรดาโฉมทั้งหมด เนื่องจากเป็นโฉมในสไตล์ สปีดสเตอร์ (Speedster) ซึ่งเป็นทรงไม่มีหลังคา จึงทำให้รถออกไปทางรถแข่งมากยิ่งขึ้น นอกจากนี้ยังถือเป็นโฉมสุดท้ายที่ผลิตในฐานะ หุ้นส่วนการผลิต ระหว่าง เมอร์เซเดส-เบนซ์ และ แม็คลาเรน โดยรถได้รับการออกแบบโดย นักออกแบบรถชาวเกาหลีใต้  ยูน อิล ฮุน (Yoon Il-hun)

Stirling Moss  มาพร้อมกับเครื่องชนิด V8 กำลัง 650 PS (480 kW; 640 hp) สามารถทำความเร็วสูงสุดได้ที่ 350 km/h (220 mph) และอัตราเร่ง 0-100 km/h ทำได้ที่ 3.5 วินาที รถได้เปิดตัวครั้งแรกที่งาน นอร์ท อเมริกัน อินเตอร์เนชั่นแนล ออโต้ โชว์ ปี 2009 

McLaren Edition (2011) 
ในเดือนธันวาคม ปี ค.ศ. 2010 แม็คลาเรน ได้ทำโฉมสุดท้าย ด้วยจำนวนจำกัดเพียง 25 คันเท่านั้น โดยเป็นการผสานระหว่าง เอสแอลอาร์ ปกติ เข้ากับ สเตอร์ลิง มอสส์ 

ลักษณะทั่วไป
250px|thumb|right|SLR McLaren 722 Roadster - โฉมโรสเตอร์

ยอดจำหน่ายในสหรัฐ
thumb|250px|right|Mercedes-Benz SLR McLaren  
 ปี ทั้งหมด สหรัฐอเมริกา 2003  370 2004  45 2005 615 200 2006 261 189 2007 275 104 2008  106 2009  110 2010  7
# ฮอนด้า แจ๊ซ โมดูโล
ฮอนด้า แจ๊ซ โมดูโล (อังกฤษ: Honda Jazz Modulo) เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 แบรนด์เนม Modulo เทคโนโลยีของฮอนด้า ชื่อ Modulo นี้ กำเนิดขึ้นเมื่อเดือนพฤศจิกายน พ.ศ. 2539 โดยบริษัทฮอนด้า แอคเซส เซลส์ จำกัด ประเทศญี่ปุ่น มาตรฐานระดับชั้นนำ ชื่อนี้ถูกตั้งขึ้นด้วยปณิธานที่จะเป็น ”มาตรฐาน“ ใหม่แห่งการตกแต่งรถยนต์

แจ๊ซ โมดูโล ประกอบไปด้วยกระจังหน้าโครเมียมแบบโครมดำ และสเกิร์ต กระจังหน้าแบบสปอร์ต ดีไซน์สปอร์ตรอบคัน โดดเด่นยิ่งขึ้นกับสปอยเลอร์หลัง แบบดักเทล ฝาครอบกระจกมองข้างลายคาร์บอน และลายโครเมียม พร้อมด้วยอุปกรณ์อำนวยความสะดวกอื่นๆ มีสีให้เลือกดังนี้ สีแดงแรลลี่ สีขาวทาฟเฟต้า และ สีดำคริสตัล (มุก)

สมรรถนะ เครื่องยนต์เป็นแบบ iVTEC SOHC 4 สูบ หัวฉีดมัลติพอยท์ PGM-Fi 16 วาล์ว 120 แรงม้า ขับเคลื่อนล้อหน้า ระบบควบคุมการเปลี่ยนเกียร์ที่พวงมาลัย (Paddle Shift)เกียร์อัตโนมัติ 5 สปีด ระบบกันสะเทือนหน้าแบบแม็กเฟอรืสัน สตรัท อิสระ และระบบกันสะทือนหลังทอร์ชั่นบีมแบบ H-shape
# ฮอนด้า แจ๊ซ ไฮบริด
ฮอนด้า แจ๊ซ ไฮบริด   เป็นรถยนต์นั่งแบบซับคอมแพ็กต์ขนาดเล็ก 5 ประตู ผลิตโดยฮอนด้า เปิดตัวในไทยเมื่อปี 2012 เป็นเครื่องแรกที่มีเครื่องยนต์ลูกผสมมอเตอร์ไฟฟ้า แจ็ซไฮบริด ถูกเปิดตัวในช่วงกลางอายุของแจ็ซแบบเครื่องยนต์ปกติ รูปลักษณ์ภายนอกจะเหมือนกับรถยนต์แจ๊ซรุ่นธรรมดา แต่มีกันชนหน้าหรือสปอยเลอร์ที่ออกแบบให้ลู่ลมมากยิ่งขึ้น กันชนหน้ามีช่องรับอากาศที่อยู่ตรงกับตำแหน่งของการติดตั้งป้ายทะเบียน กระจังหน้าสีเงิน ไฟท้ายเป็นแบบ LED สัญลักษณ์ไฮบริด มีแบตเตอรี่ที่ให้พลังงานกับมอเตอร์ไฟฟ้าน้ำหนัก 70 กิโลกรัม 

เครื่องยนต์ของ Honda Jazz Hybrid เป็นเครื่องยนต์แถวเรียง 4 กระบอกสูบ  1.3 ลิตร iVTEC 88 แรงม้า เป็นรถยนต์ที่ออกตัวได้เร็ว ตอบสนองต่อการขับขี่ทั้งการเดินทางในเมืองหรือการขับทางไกลได้ดี 

ราคาที่จำหน่าย 768,000 บาท สีขาวมุกเพิ่ม 10,000 บาท
# นอร์มัน ไวต์ไซด์
นอร์มัน ไวต์ไซด์ (เกิด 7 พฤษภาคม 1965) เป็นอดีตนักฟุตบอลทีมชาติไอร์แลนด์เหนือที่เล่นในตำแหน่ง กองกลาง และ กองหน้า

 ประวัติ 
นอร์มันเกิดเมื่อวันที่ 7 พฤษภาคม ค.ศ. 1965 ที่ เบลฟาสต์ ไอร์แลนด์เหนือเขาชอบเล่นฟุตบอลตั้งแต่เด็กจึงทำให้ฟอร์มไปเข้าตาแมวมองของ อิปสวิชทาวน์ คือ เบน ร็อดเจอร์ส แต่พ่อแม่ของนอร์แมนคือนอร์มันซีเนียร์และเอลีนกลับเป็นแฟนบอลของปีศาจแดงทั้งคู่จึงสนับสนุนให้ลูกชายเข้าทีมเยาวชนของปีศาจแดงซึ่งผู้ที่พาไปคือแมวมองของปีศาจแดงที่ชื่อ จิม บิชอป

 เริ่มต้นอาชีพ 

 แมนเชสเตอร์ยูไนเต็ด 
นอร์มันได้เข้าร่วมทีมเยาวชนของปีศาจแดงเมื่อปี ค.ศ. 1978 ด้วยวัยเพียง 13 ปีจนถึงปี ค.ศ. 1982 อายุได้ 17 ปีก็โชว์ฟอร์มเข้าตา รอน แอตกินสัน กุนซือของทีมในขณะนั้นจนถูกจับเซ็นสัญญาเป็นนักเตะอาชีพในเวลาต่อมา

หลังจากอยู่กับปีศาจแดงนานถึง 7 ปีนอร์มันจึงถูก อเล็กซ์ เฟอร์กูสัน กุนซือคนต่อมาขายไปให้ เอฟเวอร์ตัน ในปี ค.ศ. 1989 ด้วยค่าตัว 650,000 ปอนด์ เนื่องจากพฤติกรรมนอกสนามที่ไม่เหมาะสมของนอร์มันเช่น ดื่มเหล้า,ปาร์ตี้ เป็นต้น

 เอฟเวอร์ตัน 
หลังจากย้ายมาร่วมทีมทอฟฟี่สีน้ำเงินนอร์มันก็ประสบปัญหาอาการบาดเจ็บที่เข่าจึงทำให้เขาต้องประกาศเกษียณในปี ค.ศ. 1991 ขณะอายุเพียง 26 ปี
# ลู รีด
ลิวอิส แอลลัน "ลู" รี้ด   เป็นนักดนตรีร็อก และนักแต่งเพลงชาวอเมริกัน   เป็นนักร้องนำ นักกีตาร์ และนักแต่งเพลงของวงร็อกเดอะเวลเว็ทอันเดอร์กราวด์ ในช่วงทศวรรษ 1960 ต่อมาได้ลาออกจากวง และหันมาเป็นศิลปินเดี่ยว มีชื่อเสียงในช่วงทศวรรษ 1970 

ลู รี้ดเสียชีวิตจากภาวะตับล้มเหลวเมื่อวันที่ 27 ตุลาคม ค.ศ. 2013 ภายหลังการเข้ารับการเปลี่ยนถ่ายตับ เมื่อเดือนพฤษภาคม ในปีเดียวกัน

แหล่งข้อมูลอื่น

 
 "Rock and Roll Heart", documentary about Lou Reed, American Masters (1998), video: 1 hr. 15 min.

 Comprehensive music biography of Reed by Allmusic
  BBC obituary
# แครนสตัน
แครนสตัน  เป็นเมืองในพรอวิเดนซ์เคาน์ตี โรดไอแลนด์ สหรัฐอเมริกา มีประชากร 80,387 คน ในปี พ.ศ. 2553 แครนสตันเป็นเมืองที่ใหญ่อันดับสามของรัฐ เมืองแครนสตันสร้างขึ้นในปี พ.ศ. 2297 ที่ แม่น้ำพอว์ทักซ์เซต ยกฐานะเป็นนครเมื่อวันที่ 10 มีนาคม พ.ศ. 2453
 อ้างอิง
# นิวพอร์ต (รัฐโรดไอแลนด์)
นิวพอร์ต  เป็นเมืองในนิวพอร์ตเคาน์ตี โรดไอแลนด์ สหรัฐอเมริกา นิวพอร์ตตั้งอยู่ทิศใต้ของพรอวิเดนซ์ห่างออกไป 37 กิโลเมตร (23 ไมล์) และอยู่ทิศใต้ของบอสตันห่างออกไป 98 กิโลเมตร (61 ไมล์) นิวพอร์ตเป็นที่รู้จักว่าเป็น รีสอร์ทในนิวอิงแลนด์ นิวพอร์ตมีประชากร 24,672 คน ในปี พ.ศ. 2553
 รายการอ้างอิง
# อุทยานแห่งชาติแม่น้ำใต้ดินปูเวร์โตปรินเซซา
อุทยานแห่งชาติแม่น้ำใต้ดินปูเวร์โตปรินเซซา  เป็นอุทยานแห่งชาติของประเทศฟิลิปปินส์ ได้รับการจัดตั้งเป็นอุทยานแห่งชาติเมื่อปี ค.ศ. 1992 และได้รับการจัดเป็นมรดกโลกทางธรรมชาติในปี ค.ศ. 1999

อุทยานแห่งชาติแม่น้ำใต้ดินปูเวร์โตปรินเซซาตั้งอยู่บริเวณทิวเขาเซนต์พอล ทางตอนเหนือของเกาะปาลาวัน ประเทศฟิลิปปินส์  ห่างจากเมืองปูเวร์โตปรินเซซา เมืองหลวงของจังหวัดปาลาวันทางตอนเหนือประมาณ 50 กิโลเมตร

ณ ที่นี้ถือเป็นแม่น้ำใต้ดินที่มีความยาวที่สุดในโลก (ประมาณ 8.2 กิโลเมตร) ลอดผ่านถ้ำหินปูนของทิวเขาเซนต์พอล ที่มีอายุกำเนิดมานานกว่า 20 ล้านปี ก่อนที่จะไหลลงสู่ทะเลจีนใต้ โดยในภายในถ้ำจะประกอบด้วยหินงอกหินย้อยต่าง ๆ ที่มีลักษณะเหมือนรูปร่างต่าง ๆ ตามแต่จินตนาการของผู้พบเห็น เช่น หัวสิงโต, เห็ด, เทียนไขเล่มยักษ์ หรือพระแม่มารี ซึ่งถือเป็นจุดสำคัญของการเข้าชม การเข้าชมต้องใช้วิธีการล่องเรือพายเข้าไป และใช้ไฟฉายส่อง เพราะภายในถ้ำไม่มีการติดตั้งไฟอย่างถาวร 

ก่อนที่จะเข้าสู่ถ้ำ ต้องเดินผ่านเส้นทางชมธรรมชาติซึ่งเป็นป่าดิบที่อุดมสมบูรณ์ ประกอบไปด้วยป่าไม้นานาชนิด และสัตว์ป่าหายากชนิดต่าง ๆ เช่น ลิงแสม, นกเงือกปาลาวัน เป็นต้น และภายในถ้ำก็เป็นแหล่งอาศัยของค้างคาวจำนวนมาก 

การเข้าชม จะเข้าชมได้เพียง 1.2 กิโลเมตร ส่วนที่เหลือจะปิดไม่ให้นักท่องเที่ยวเข้าชม ด้วยเหตุผลของการอนุรักษ์ และจำกัดจำนวนนักท่องเที่ยว

อัตราค่าเข้าชมคนละ 150 เปโซ ถือเป็นแหล่งท่องเที่ยวแห่งใหม่ของจังหวัดปาลาวัน อุทยานแห่งชาติแม่น้ำใต้ดินปูเวร์โตปรินเซซาได้รับการประกาศให้เป็น 7 สิ่งมหัศจรรย์ทางธรรมชาติของโลก เมื่อปี ค.ศ. 2011 ร่วมกับป่าแอมะซอน, อ่าวหะล็อง, น้ำตกอีกวาซู เป็นต้นสมุทรโคจร, รายการทางช่อง 5 โดย นิธิ สมุทรโคจร และโกสินทร์ ราชกรม: อาทิตย์ที่ 27 ตุลาคม 2556. สืบค้น 29 ตุลาคม 2556 ประกาศ 7 สิ่งมหัศจรรย์ทางธรรมชาติของโลก ป่าอเมซอน, อ่าวฮาลอง, เกาะโคโมโด ติดโผด้วย จากมติชน. สืบค้น  สืบค้น 29 ตุลาคม 2556